ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী আইপিএস প্রবেশনারদের সঙ্গে মত-বিনিময় করবেন
নয়াদিল্লী, ৩ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী চৌঠা সেপ্টেম্বর, শুক্রবার বেলা ১১টার সময়, ভিডিও কনফারেন্সের মাধ্যমে সর্দার বল্লভভাই প্যাটেল রাষ্ট্রীয় পুলিশ অ্যাকাডেমিতে আয়োজিত দীক্ষান্ত প্যারেড কর্মসূচিতে অংশগ্রহণকারী আইপিএস প্রবেশনারদের সঙ্গে মতবিনিময় করবেন।
এই ১৩১ জন ভারতীয় পুলিশ সেবা  প্রবেশনাররা অ্যাকাডেমিতে ৪২ সপ্তাহের বুনিয়াদী পাঠক্রমের প্রথম পর্বের প্রশিক্ষণ শেষ করেছেন। এঁদের মধ্যে ২৮ জন মহিলা প্রবেশনার।
এই প্রবেশনাররা মুসৌরির লাল বাহাদুর শাস্ত্রী রাষ্ট্রীয় প্রশাসন অ্যাকাডেমিতে এবং হায়দ্রাবাদের ডঃ মেরি চন্না রেড্ডি মানব সম্পদ উন্নয়ন ইন্সটিটিউটে আইএএস, আইএফএস-এর মতো অন্যান্য সার্ভিসের প্রবেশনারদের সঙ্গে নিজেদের ফাউন্ডেশন কোর্স সম্পূর্ণ করেছেন। এরপর তাঁরা ২০১৮র ১৭ই ডিসেম্বর এই অ্যাকাডেমিতে প্রশিক্ষণের জন্য আসেন।
সর্দার বল্লভ ভাই প্যাটেল রাষ্ট্রীয় পুলিশ অ্যাকাডেমিতে বেসিক কোর্সের প্রশিক্ষণের পাশাপাশি প্রবেশনাররা আইন, তদন্ত, ফরেন্সিক, নেতৃত্বদান ও ব্যবস্থাপনা, অপরাধ বিজ্ঞান, সর্বজনীন ব্যবস্থা ও অভ্যন্তরীণ সুরক্ষা, নৈতিকতা ও মানবাধিকার, আধুনিক ভারতীয় পুলিশ ব্যবস্থা, ফিল্ড ক্র্যাফ্ট, যুক্তি, অস্ত্রশস্ত্রের প্রশিক্ষণ এবং বন্দুক চালনার মতো বিভিন্ন ইন্ডোর ও আউটডোর বিষয়ে প্রশিক্ষণ পেয়েছেন।
CG/CB/NS
(
পর্যটনমন্ত্রক
স্থানীয় সম্প্রদায় বিশেষ করে মহিলা শিল্পোদ্যোগীদের পর্যটন ক্ষেত্র বিশেষ আর্থিক সুবিধা এনে দিয়েছে
নয়াদিল্লী, ৮ মার্চ, ২০২১
এসইডাব্লুএ এবং এআরবিএনবি-র সঙ্গে যৌথ উদ্যোগ পর্যটন মন্ত্রক ৬ মার্চ ৭৯ তম ওয়েবিনারের আয়োজন করে। এই ওয়েবিনারের বিষয় ছিল এসইডাব্লুএ এবং এআরবিএনবি ইন্ডিয়ার সঙ্গে গ্রামীণ ভারতের উন্নয়ন। দেশে পর্যটন ক্ষেত্রে মহিলাদের অবদানকে স্বীকৃতি দিতে আন্তর্জাতিক নারী দিবসের প্রাক্কালে এই বিষয়টি অত্যন্ত প্রাসঙ্গিক ছিল।
দেশে মোট প্রত্যক্ষ এবং পরোক্ষ কর্মসংস্থানের মধ্যে ১২.৯৫ শতাংশ পর্যটন ক্ষেত্রের কারণেই সৃষ্টি হয়েছে। এর থেকে স্থানীয় সম্প্রদায় বিশেষ করে মহিলারা আর্থিকভাবে বিশেষভাবে উপকৃত হচ্ছেন। ১৯৭২ সালে বস্ত্র শিল্পে মহিলাদের ক্ষমতায়ণের জন্য স্বনির্ভর মহিলাদের সংগঠন এসইডাব্লুএ গড়ে ওঠে। দেশের ১৮টি রাজ্যের ১৫ লক্ষ মহিলা এর সদস্য। এসইডাব্লুএ বিগত কয়েক বছর ধরে গুজরাটে পর্যটন শিল্পের বিকাশে সাহায্য করছে। এআরবিএনবি, এসইডাব্লুএ-কে সাহায্য করছে। এ পর্যন্ত এসইডাব্লুএ-এর ৪০টি হোমস্টে-তে ১৫টি দেশের ৪ হাজার ৫০০ অতিথি আতিথেয়তা পেয়েছেন। প্রান্তিক জনগোষ্ঠীর মহিলা শিল্পোদ্যোগীরা এই অংশীদারিত্বের সাহায্যে পর্যটকদের স্থানীয় সংস্কৃতি ও ঐতিহ্যের যথাযথ আস্বাদন দিয়ে আসছে।
এসইডাব্লুএ-এর শ্রীমতি বিনীতা দীক্ষিত ও শ্রী তেজস ভাই রাভাল ওয়েবিনারে এসইডাব্লুএ এবং এআইআরবিএনবি-র অংশীদারিত্বের বিষয়ে বিস্তারিত জানিয়েছেন। এসইডাব্লুএর দুই সদস্যা গৌরী বেন এবং মিতা বেন তাঁদের সাফল্যের কথা এই অনুষ্ঠানে তুলে ধরেন। পর্যটন মন্ত্রকের অতিরিক্ত মহাসচিব শ্রীমতি রুপিন্দর ব্রার জানিয়েছেন ইচ্ছা থাকলেই যে উপায় হয় এবং যেকোন বাধা অতিক্রম করা যায় এসইডাব্লুএর সদস্যরা তা প্রমাণ করেছেন।
বৈদ্যুতিন ও তথ্যপ্রযুক্তি মন্ত্রকের জাতীয় ই-গর্ভন্যান্স দপ্তর দেখো আপনা দেশ সিরিজে পর্যটন মন্ত্রককে কারিগরি সহায়তা দিয়ে থাকে। কেন্দ্রীয় পর্যটন মন্ত্রকের সমস্ত সোস্যাল মিডিয়া হ্যান্ডেলের পাশাপাশি https://www.youtube.com/channel/UCbzIbBmMvtvH7d6Zo_ZEHDA/featured এই ইউআরএল-এও ওয়েবিনারটি দেখা যাবে। উত্তর পূর্ব ভারতের বিভিন্ন রান্না ও খাবারের সম্পর্কে ১৩ই মার্চ সকাল ১১টায় পরবর্তী ওয়েবিনার থেকে জানা যাবে।
প্রধানমন্ত্রীরদপ্তর
এশিয়ান গেমস ২০২২-এ পুরুষদের ১০০০ মিটার ডাবলস ক্যানোয় ব্রোঞ্জ জেতায় অর্জুন সিং ও সুনীল সিং সালামকে অভিনন্দন প্রধানমন্ত্রীর
নতুন দিল্লি, ৩ অক্টোবর, ২০২৩
চীনের হ্যাংঝাউতে এশিয়ান গেমসে পুরুষদের ১০০০ মিটার ডাবলস ক্যানোয় ব্রোঞ্জ জেতায় অর্জুন সিং ও সুনীল সিং সালামকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক্স বার্তায় প্রধানমন্ত্রী বলেছেন:
“এশিয়ান গেমসে পুরুষদের ১০০০ মিটার ডাবলস ক্যানোয় ব্রোঞ্জ জেতায় অর্জুন সিং ও সুনীল সিং সালামকে অভিনন্দন।
অসাধারণ নিষ্ঠা এবং চমকপ্রদ ফলাফলে তাঁরা দেশকে গর্বিত করেছেন। লক্ষ লক্ষ তরুণ ভারতীয়কে নিজেদের স্বপ্ন পূরণের এবং খেলাধুলোয় আরও এগিয়ে যাওয়ার প্রেরণা যুগিয়েছেন এই দুজন।”
PG/SD/AS/
(
শ্রমওকর্মসংস্থানমন্ত্রক
কর্মচারী ভবিষ্যনিধি তহবিল সংগঠন বিগত দুটি অর্থবর্ষে ১ কোটি ৩৯ লক্ষ গ্রাহককে অন্তর্ভুক্ত করেছে
নয়াদিল্লি, ২২ জুন, ২০২০
কর্মচারী ভবিষ্যনিধি তহবিল সংগঠনের  পে-রোল বা বেতনভুক্ত কর্মী সংক্রান্ত যে তথ্য প্রকাশিত হয়েছে, তাতে ইপিএফও-র গ্রাহক সংখ্যা বৃদ্ধির প্রবণতা লক্ষ্য করা গেছে। সদ্য প্রকাশিত এই পে-রোল তথ্যে ২০১৮-১৯ এবং ২০১৯-২০-র বার্ষিক পরিসংখ্যানগুলিকে একত্রিত করা হয়েছে। পরিসংখ্যান অনুযায়ী, ইপিএফও-র গ্রাহক সংখ্যা ২০১৮-১৯ এর ৬১ লক্ষ ১২ হাজার থেকে ২৮ শতাংশ বেড়ে ২০১৯-২০’তে ৭৮ লক্ষ ৫৮ হাজার হয়েছে। প্রকাশিত তথ্যে দেখা গেছে আলোচ্য মাসগুলিতে নতুন সদস্য হিসাবে যাঁরা যোগদান করেছেন, তাঁদের ভবিষ্যনিধি কন্ট্রিবিউশন বা টাকা জমা হয়েছে।
গ্রাহক সংখ্যা বৃদ্ধির অন্যতম কারণ হ’ল অল্প সংখ্যক গ্রাহক ইপিএফও-র সুবিধা পরিত্যাগ করেছেন এবং আগে পরিষেবা থেকে বেরিয়ে আসা সদস্যদের পুনরায় যোগদানের মত বিষয়টিও রয়েছে। এছাড়াও, ২০১৯-২০’তে ৮.৫ শতাংশ হারে কর মুক্ত রিটার্নের সুবিধা গ্রাহকদের দেওয়া হয়েছে। উল্লেখ করা যেতে পারে, কর মুক্ত রিটার্নের এই সুবিধা অন্যান্য সামাজিক নিরাপত্তা কর্মসূচি এবং স্থায়ী আমানতগুলির মধ্যে সর্বোচ্চ। এই কারণেই ২০১৯-২০’তে ইপিএফও-র গ্রাহক সংখ্যা বিগত বছরগুলির তুলনায় ১০ শতাংশ কম হ্রাস পেয়েছে। সদ্য প্রকাশিত পে-রোল সংক্রান্ত তথ্যে আরও দেখা গেছে, ২০১৮-১৯ এ ৪৩ লক্ষ ৭৮ হাজার সদস্য, যাঁরা ইপিএফও-র সদস্যপদ পদ ছেড়ে দিয়েছিলেন, ২০১৯-২০’তে তাঁরাই আবার যোগদান করায় সদস্য সংখ্যা ৭৫ শতাংশ বেড়ে ৭৮ লক্ষ ১৫ হাজার হয়েছে।
বয়স-ভিত্তিক পরিসংখ্যানে দেখা যাচ্ছে, ২০১৯-২০’তে ২৬ থেকে ২৮ বছর বয়সী, ২৯ থেকে ৩৫ বছর বয়সী এবং ৩৫ বছরের বেশি বয়সী কর্মচারীদের ইপিএফও-র সদস্য হিসাবে নাম নথিভুক্তিকরণের সংখ্যা প্রায় বিগত বছরগুলির তুলনায় ৫০ শতাংশের বেশি বেড়েছে। উল্লেখ করা যেতে পারে, অনলাইনে দ্রুত সুবিধা প্রদান আরও বেশি সংখ্যক কর্মচারীকে ইপিএফও পরিষেবা প্রদানে আকৃষ্ট করেছে। এছাড়াও, কোভিড-১৯ এর সময় কেবল ৩ দিনের মধ্যেই ইপিএফও-র সদস্যদের দাবি-দাওয়ার বিষয়গুলি মেটানো হয়েছে।
এমনকি, সদস্যরা ভবিষ্যনিধি তহবিল থেকে বেকারত্ব, বৈবাহিক অনুষ্ঠান, উচ্চ শিক্ষা, আবাসন ও চিকিৎসা খরচ খাতে আগাম অর্থ তুলতে পারেন। এ ধরনের সুবিধাগুলিও আরও বেশি সংখ্যক কর্মচারীকে সদস্য হিসাবে নথিভুক্তিকরণের জন্য আকৃষ্ট করেছে।
ইপিএফও-র সদস্য হিসাবে মহিলা কর্মচারীদের সংখ্যা ২০১৯-২০’তে প্রায় ২২ শতাংশ বেড়েছে। সদ্য প্রকাশিত এই তথ্যে আরও দেখা গেছে, ২০১৮-১৯ এবং ২০১৯-২০’তে এই প্রথমবার ইপিএফও-র নিয়ম-নীতি অনুসরণ করে ১ লক্ষ ১৩ হাজার নতুন প্রতিষ্ঠান কাজকর্ম শুরু করেছে। নিয়ম-নীতি মেনে চলার বিষয়গুলিতে সরলীকরণের দরুণ এই সংখ্যা বেড়েছে।
শিল্প সংস্থাগুলির শ্রেণী বিভাজন-ভিত্তিক বিশ্লেষণে দেখা গেছে, হাসপাতাল ও অর্থ সহায়তা প্রতিষ্ঠানগুলির সংখ্যা ৫০ শতাংশ ৫০ শতাংশ বেড়েছে। অন্যদিকে, ব্যবসায়িক প্রতিষ্ঠান, বস্ত্র, পরিষ্কার-পরিচ্ছন্নতা বজায় রাখার পরিষেবা ক্ষেত্র ও অন্যান্য প্রাতিষ্ঠানিক পরিষেবায় ২০ শতাংশ হারে নতুন কর্মচারীর সদস্য হিসাবে নাম নথিভুক্তিকরণ হয়েছে। এ থেকে প্রমাণিত হয়, ভারতীয় কর্মবাজারে নতুন ধরনের কাজকর্মের সুযোগ-সুবিধা বাড়ছে। উল্লেখ করা প্রয়োজন, ২০১৯-২০’র অর্থনৈতিক সমীক্ষাতেও ভারতীয় কর্মবাজারে নতুন ধরনের কাজের ক্ষেত্রে সুযোগ-সুবিধা বৃদ্ধির কথা বলা হয়েছিল।
(CG/BD/SB
প্রধানমন্ত্রীরদপ্তর
মোজাম্বিকে মেড ইন ইন্ডিয়া ট্রেনে সফর করলেন বিদেশমন্ত্রী
মেক ইন ইন্ডিয়া প্রচারাভিযানে অগ্রগতির প্রশংসা প্রধানমন্ত্রীর
নয়াদিল্লি, ১৬ এপ্রিল, ২০২৩
প্রধানমন্ত্রী শ্রী নরেন্দ্র মোদী মেক ইন ইন্ডিয়া অভিযানের অগ্রগতির প্রশংসা করেছেন। প্রধানমন্ত্রী মাপুতু’তে মোজাম্বিকের পরিবহণ মন্ত্রী মাতেয়াস মাগালা’র সঙ্গে বিদেশমন্ত্রী শ্রী এস জয় শঙ্করের মেড ইন ইন্ডিয়া ট্রেনে সফরের বিষয়ে করা একটি ট্যুইটের জবাবে একথা বলেন।
প্রধানমন্ত্রী তাঁর ট্যুইটে বলেন;
“প্রত্যেক ভারতবাসীই এই খবরে আনন্দিত হবেন! @makeinindia ক্রমাগত আন্তর্জাতিক ক্ষেত্রে অগ্রগতি করে চলেছে।”
PG/PM/NS
(
প্রতিরক্ষামন্ত্রক
এন সি সি ক্যডেটরা প্রশিক্ষণের অঙ্গ হিসেবে বিদেশ থেকে ঘুরে এসেছেন
নতুনদিল্লি, ৫ এপ্রিল, ২০২০
ভারতীয় নৌ বাহিনীর প্রশিক্ষনের জাহাজ আইএনএস তীর দেশের নানা প্রান্তের ১৪ জন জাতীয় সমর শিক্ষার্থী বাহিনীর সদস্যকে নিয়ে বিদেশ থেকে ফিরে এসেছে। এই জাহাজটি নৌবাহিনীর দক্ষিণাঞ্চলীয় কম্যান্ডের।
ভারতীর নৌবাহিনীর ভূমিকার বিষয়ে ধারণা দিতে এই ১৪ জন সদস্যকে নিয়ে আইএনএস তীর ২৯ ফেব্রুয়ারি দেশ থেকে রওনা হয়েছিল। শিক্ষার্থীরা মালদ্বীপ, সেশেলস, বাংলাদেশ, শ্রীলঙ্কা ও মায়ানমার যান। তাঁরা বাহিনীর বিভিন্ন কর্মতৎপরতা সম্পর্কে ধারণা পেয়েছেন। মরিশাসের পোর্ট লুই তে বাহিনীর সদস্যরা একটি বৃদ্ধাশ্রমও ঘুরে দেখেন।
তবে বিশ্বজুড়ে কোভিড-১৯ মহামারীর কারণে আইএনএস তীরের সফর সূচী সংক্ষিপ্ত করতে হয়। দেশে পৌছানোর আগে জাহাজে ১৪ দিন তাঁরা কোয়ারেন্টাইনে ছিলেন। ৪ এপ্রিল বন্দরে পৌঁছানোর পর বাহিনীর সদস্যরা এখন অতিরিক্ত আরো ১৪ দিন কোয়ারেন্টাইনে রয়েছেন।
(CG/CB
অর্থমন্ত্রক
কেন্দ্রীয় অর্থমন্ত্রী শ্রীমতি নির্মলা সীতারমণ ডিআরআই এর ৬৩ তম প্রতিষ্ঠা দিবসের অনুষ্ঠানের উদ্বোধন করেছেন
নতুনদিল্লি, ৪ ডিসেম্বর, ২০২০
কেন্দ্রীয় অর্থমন্ত্রীর শ্রীমতি নির্মলা সীতারমণ ডিআরআই এর ৬৩ তম প্রতিষ্ঠা দিবস উপলক্ষে আয়োজিত অনুষ্ঠানের উদ্বোধন করেছেন। কেন্দ্রীয় অপ্রত্যক্ষ ও সীমা শুল্ক পর্ষদের  অধীনে চোরাচালান বিরোধী গোয়েন্দা কার্যক্রম এবং তদন্তকারী সংস্থা হল রাজস্ব গোয়েন্দার এই মহানির্দেশনালয় অর্থাৎ ডিরেক্টরেট অফ রেভিনিউ ইন্টেলিজেন্স বা ডিআরআই।
উদ্বোধনী অনুষ্ঠানে কেন্দ্রীয় অর্থমন্ত্রী ছাড়াও অর্থ মন্ত্রকের উচ্চপদস্থ আধিকারিকরা উপস্থিত ছিলেন। এই অনুষ্ঠানটি অর্থ মন্ত্রকের নর্থ ব্লকে অনুষ্ঠিত হয়েছে। কোভিড-১৯ মহামারীর জন্য এবারের এই আয়োজন অনলাইনের মাধ্যমে অনুষ্ঠিত হয়। দেশ-বিদেশের ৪৫০ জন ডিআরআই, সিবিআইসি এবং কেন্দ্রীয় সরকারের অন্যান্য আধিকারিকরা বিশ্বের নানা প্রান্ত থেকে এই অনুষ্ঠানে অংশ নিয়েছেন।
উদ্বোধনী অনুষ্ঠানের শ্রীমতি সীতারমণ, স্মাগলিং ইন ইন্ডিয়া রিপোর্ট 20১৯-২০ অর্থাৎ এই সময়ের ভারতের চোরাচালানের উপর প্রতিবেদন প্রকাশ করেছেন- যেখানে সোনা, বিদেশি মুদ্রা, মাদকদ্রব্য চোরাচালান, নিরাপত্তা পরিবেশ এবং বাণিজ্যিক নানা জালিয়াতির সংঘটিত অপরাধের বিষয়ে এই নির্দেশালয় কি কি ব্যবস্থা নিয়েছে, তার উল্লেখ করা হয়েছে। ডিআরআই এর মুখ্য মহানির্দেশক শ্রী বলেশ কুমার অনুষ্ঠানে আমন্ত্রিত অতিথিদের স্বাগত জানান। তিনি গত অর্থবর্ষে ডিআরই-এর সাফল্যের একটি খতিয়ান তুলে ধরেন।
ডিআরআই এর আধিকারিকদের কেন্দ্রীয় অর্থমন্ত্রী কোভিড-১৯- এর পরিস্থিতিতে এবং অন্যান্য নানা প্রতিকূল অবস্থায় কাজের প্রশংসা করেছেন। প্রবল ঝুঁকি সত্বেও ডিআরআই এর ৮00 জন আধিকারিকের নিরলসভাবে কাজ করাকে তিনি প্রশংসা করেন। আধিকারিকরা যেভাবে বিভিন্ন মামলায় গ্রেফতার এবং অন্যান্য আইনি পদক্ষেপ গ্রহণ করেছেন তাকে নিমজ্জিত হিমশৈলের একটি চূড়া বলে মন্ত্রী উল্লেখ করেছেন। তিনি আরো বলেছেন ভারতীয় কাস্টমস আধিকারিকরা দেশের আর্থিক ক্ষেত্রে অবরাধীদের দমনে গুরুত্বপূর্ণ ভূমিকা পালন করেন।
শ্রীমতি সীতারমণ বিশ্বের নানা প্রান্তের কাস্টমসের গুরুত্বপূর্ণ তথ্য ভাগ করে নেওয়ার জন্য ওয়ার্ল্ড কাস্টমস অর্গানাইজেশনের ভূমিকার কথাও উল্লেখ করেছেন। এই অনুষ্ঠানে ওয়ার্ল্ড কাস্টমস অরগানাইজেশনের মহাসচিব ডক্টর কুনিও মিকুরিয়া ভাষণ দিয়েছেন।
অর্থ সচিব ডঃ অজয় ভূষণ পান্ডে বলেছেন, বিভিন্ন বাণিজ্যিক জালিয়াতি, সীমান্তের অন্য প্রান্তের চোরাচালানের মত অপরাধীর মোকাবিলায় ডিআরআই গুরুত্বপূর্ণ ভূমিকা গ্রহণ করে, এর ফলে দেশের অর্থনীতি উপকৃত হয়। নিরাপত্তা সংস্থাগুলির মধ্যে তথ্য বিশ্লেষণ, তথ্যের আদান-প্রদান এর উপরও তিনি গুরুত্ব দিয়েছেন।
এই অনুষ্ঠানে সাহসিকতার জন্য ডিআরআই-এর কোচিন অঞ্চলের টিএস শ্রী নিজামুদ্দিন পুরস্কৃত হয়েছেন। এছাড়াও ডিআরআই জয়পুরের একটি মামলায় সাক্ষী দেওয়ার জন্য শ্রী সুমের সেনকে পুরস্কৃত করা হয়েছে।
২০২০ সালের ডিআরআই উৎকৃষ্ট সেবা পদক পেয়েছেন ১৯৬১ সালের ভারতীয় রাজস্ব সেবা কাস্টমস ও সেন্ট্রাল এক্সাইজ আধিকারিক শ্রী বি শংকরাণ, তিনি তার কর্মজীবনের উল্লেখযোগ্য ভূমিকা পালনের জন্য পুরস্কৃত হয়েছেন।
উদ্বোধনী অনুষ্ঠানের পর ডিআরআই একটি আন্তর্জাতিক আলোচনাচক্র পরিচালনা করেছে। আলোচনায় অস্ট্রেলিয়ান সীমান্তরক্ষী বাহিনী, নেদারল্যান্ডসের কাস্টমস দপ্তরের আধিকারিকরা, বৃটেনের রাজস্ব ও কাস্টমস শাখা এবং ইন্টারপোলের সদস্যরা সহ দেশ-বিদেশের 200 জন প্রতিনিধি উপস্থিত ছিলেন।
প্রধানমন্ত্রীরদপ্তর
প্রধানমন্ত্রী এবং রাশিয়ার রাষ্ট্রপতির মধ্যে টেলিফোনে বার্তালাপ
নয়াদিল্লী, ১৭ সেপ্টেম্বর, ২০২০
প্রধানমন্ত্রী বৃহস্পতিবার রাশিয়ার রাষ্ট্রপতি ভ্লাদিমির পুতিনের সঙ্গে টেলিফোনে কথা বলেছেন। রাশিয়ার রাষ্ট্রপতি প্রধানমন্ত্রীকে ফোন করেন।
প্রধানমন্ত্রীর জন্মদিন উপলক্ষে শুভেচ্ছা জানান রাশিয়ার রাষ্ট্রপতি। এই সৌজন্যতার জন্য প্রধানমন্ত্রী উষ্ণ অভ্যর্থনা জানান। উভয় নেতাই ভারত ও রাশিয়ার মধ্যে ‘বিশেষ এবং গুরুত্বপূর্ণ কৌশলগত অংশীদারিত্ব’ বিষয় আরও জোরদার করে তোলার ক্ষেত্রে দৃঢ় প্রতিশ্রুতি ব্যক্ত করেন এবং কোভিড-১৯ মহামারীর মধ্যে দ্বিপাক্ষিক আলোচনা চালিয়ে নিয়ে যাওয়ার জন্য উচ্ছ্বসিত প্রশংসাও করেন। এই প্রসঙ্গে তাঁরা সম্প্রতি মস্কোতে প্রতিরক্ষা এবং বিদেশ মন্ত্রীর কার্যকরী সফরের কথা উল্লেখ করেন।
প্রধানমন্ত্রী শ্রী মোদী এ বছরে রাশিয়ার পৌরহিত্যে সফলভাবে এসসিও এবং ব্রিকস সম্মেলন আয়োজনের জন্য রাষ্ট্রপতি পুতিনকে ধন্যবাদ জানান। তিনি এই বছরের শেষের দিকে এসসিও এবং ব্রিকস সম্মেলনে অংশ নেওয়ার পাশাপাশি ভারত আয়োজিত এসসিও হেডস অফ গভর্মেন্সের কাউন্সিলের বৈঠকে অংশগ্রহণের বিষয়ে আগ্রহ প্রকাশ করেন।
শ্রী মোদী ভারতের সঙ্গে দ্বিপাক্ষিক সম্পর্ক মজবুত করার জন্য ব্যক্তিগতভাবে রাষ্ট্রপতি পুতিন যে প্রতিশ্রুতি পূরণ করেছেন তারজন্য ধন্যবাদ জানান এবং পারস্পরিক আলোচনার পরিপ্রেক্ষিতে ভারতে পরবর্তী দ্বিপাক্ষিক সম্মেলনে রাষ্ট্রপতি পুতিনকে স্বাগত জানানোর অপেক্ষায় রয়েছেন বলেও জানান।
(CG/SS/NS
কৃষিমন্ত্রক
লকডাউনের সময় কৃষিকাজ ও সহযোগী ক্ষেত্রের জন্য কেন্দ্রীয় সরকারের কৃষি, কৃষি সহযোগী ও কৃষক কল্যাণ বিভাগের উদ্যোগ
নতুন দিল্লি, ১৪ এপ্রিল, ২০২০
ভারত সরকার কৃষি,কৃষি সহযোগী ও কৃষক কল্যাণ দফতর লকডাউনের সময়কালে কৃষকদের এবং কৃষি সংক্রান্ত কর্মকাণ্ডের সুবিধার্থে বিভিন্ন ব্যবস্থা গ্রহণ করছে। সেগুলি-
১) রবি ফসলের মরসুমে ভারতের জাতীয় কৃষি সমবায় বাজার সংস্থা ৫৯৬ কোটি টাকার নূন্যতম সহায়ক মূল্যে ১,২১,৮৮৩ মেট্রিক টন ডালও তৈল বীজ ক্রয় করেছে।
২) প্রধানমন্ত্রী গরিব কল্যাণ যোজনা  এর আওতায় প্রায় ৫,৫১৬ মেট্রিক টন ডাল রাজ্য/কেন্দ্রশাসিত অঞ্চলগুলিতে পাঠানো হয়েছে।
৩) ২৪ মার্চ থেকে লকডাউন সময়কালে প্রায় ৮.৩১ কোটি কৃষক পরিবারের কাছে প্রধানমন্ত্রী কিসান সম্মান নিধি  প্রকল্পের আওতায় সুবিধাগুলি পৌঁছে দেওয়া হয়েছে। এ পর্যন্ত এই খাতে ১৬,৬২১ কোটি টাকা মঞ্জুর করা হয়েছে।
৪) কোভিড-১৯এর জেরে কৃষি ও সহযোগী ক্ষেত্র গুলি যে সমস্যার মুখোমুখি হচ্ছে এবং তার মোকাবিলায় কি পদক্ষেপ গ্রহণ করা দরকার, তা নিয়ে ভিডিও কনফারেন্সের মাধ্যমে ১৩ এপ্রিল পর্যালোচনা বৈঠক করেছেন কেন্দ্রীয় সরকারের কৃষি, কৃষি সহযোগী ও কৃষক কল্যাণ দফতর সচিব। ফল, শাকসব্জী, বাসমতী ও নন-বাসমতী চাল, বীজ, ফুল, গাছপালা, জৈব উৎপাদন, কৃষিজ সরঞ্জাম ও যন্ত্রপাতি ইত্যাদির মতো কৃষিপণ্যের উৎপাদক/রফতানিকারকদের সমিতি থেকে প্রতিনিধিরা এই বৈঠকে যোগ দেন।
৫) রপ্তানীকারকদের প্রাপ্য অর্থ ও আন্তঃরাষ্ট্রীয় পরিবহনে বাধা, কাঁচামালের অভাব, কুরিয়ার সার্ভিস বন্ধ, মালবাহী পরিবহনের সুযোগসুবিধা এবং পণ্য আমদানির জন্য ছাড়পত্র সম্পর্কিত বিষয় গুলি সহ রপ্তানী নিয়ে আলোচনা করা হয় বৈঠকে এবং কৃষিকাজ ও সহযোগী পণ্যগুলির আমদানি ও রপ্তানী ক্ষেত্রের সমস্যা ও তার যথাযথভাবে সমাধানের পথ নিয়ে সিদ্ধান্ত নেওয়া হয়।
(CG/SS
মানবসম্পদবিকাশমন্ত্রক
কেন্দ্রীয় শিক্ষা মন্ত্রী রেজিস্ট্রেশন মাশুলে সম্পূর্ণ ছাড় দেওয়ার পাশাপাশি ওটিপিআরএমএস শংসাপত্রের সঙ্গে ডিজিলকার ব্যবস্থার সংযুক্তিকরণের কথা ঘোষণা করেছেন
নতুন দিল্লি, ১৪ মার্চ, ২০২১
কেন্দ্রীয় শিক্ষা মন্ত্রী শ্রী রমেশ পোখরিয়াল নিশাঙ্ক অনলাইন টিচার পিউপিল রেজিস্ট্রেশন ম্যানেজমেন্ট সিস্টেম  শংসাপত্র যাচাইয়ের ক্ষেত্রে আরও সুযোগ সুবিধা দিতে ডিজিটাল লকার ব্যবস্থার সঙ্গে শংসাপত্রের সংযুক্তিকরণের কথা ঘোষণা করেছেন। এই ব্যবস্থা চালু হওয়ার ফলে প্রদেয় শংসাপত্র স্বয়ংক্রিয়ভাবে ডিজিলকারে স্থানান্তরিত হবে। এমনকি ডিজিলকারে স্থানান্তরিত এই শংসাপত্রটি ন্যাশনাল কাউন্সিল ফর টিচার এডুকেশন  ওয়েবসাইটেও পাওয়া যাবে। ডিজিলকার ওয়েবসাইট থেকেও শংসাপত্র সংগ্রহ করা যাবে। একইভাবে, অ্যান্ড্রয়েড এবং আইফোনে ডিজিলকার অ্যাপ ডাউনলোড করেও শংসাপত্র পাওয়া যাবে।
শ্রী নিশাঙ্ক আরও বলেছেন, এনসিটিই-র পক্ষ থেকে ওটিপিআরএমএস শংসাপত্র সংগ্রহের জন্য রেজিস্ট্রেশন মাশুল হিসেবে যে ২০০ টাকা দিতে হতো তা এখন থেকে আর মেটাতে হবে না। এর ফলে, সারা দেশে সংশ্লিষ্ট সব পক্ষই ডিজিটাল পদ্ধতির মাধ্যমে শংসাপত্র নিঃখরচায় সংগ্রহ করার সুযোগ পাবেন।
রাষ্ট্রপতিরসচিবালয়
বৃন্দাবনে রামকৃষ্ণ মিশন সেবাশ্রম চ্যারিটেবল হসপিটালের নতুন ভবনের উদ্বোধন করেছেন রাষ্ট্রপতি
নয়াদিল্লি, ২৮ নভেম্বর, ২০১৯
উত্তরপ্রদেশের বৃন্দাবনে আজ রামকৃষ্ণ মিশন সেবাশ্রম চ্যারিটেবল হসপিটালের নতুন ভবনের উদ্বোধন করেন রাষ্ট্রপতি শ্রী রামনাথ কোবিন্দ। অনুষ্ঠানে রাষ্ট্রপতি বলেন, গত এক বছরে এই হাসপাতালে সাড়ে পাঁচ লক্ষেরও বেশি রোগী চিকিৎসার জন্য এসেছেন। এখানে ক্যান্সার ওয়ার্ড, ক্যান্সার অপারেশন কেন্দ্র, সদ্যজাত শিশুদের পরিষেবা কেন্দ্র, মহিলাদের শল্যচিকিৎসা কেন্দ্র সহ একাধিক পরিষেবা চালু হয়েছে। আগামীদিনে এই হাসপাতাল থেকে রোগীরা আরও ভালো পরিষেবা পাবেন বলে আশা প্রকাশ করেন রাষ্ট্রপতি।
CG/SS/DM
(Visitor Counter : 52
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ইসরায়েলের প্রধানমন্ত্রী নাফতালি বেনেটের সঙ্গে টেলিফোনে কথা বলেছেন
নতুন দিল্লি,৪ এপ্রিল, ২০২২
প্রধানমন্ত্রী শ্রী নরেন্দ্র মোদী সোমবার ইসরায়েলের প্রধানমন্ত্রী নাফতালি বেনেটের সঙ্গে টেলিফোনে কথা বলেছেন।
প্রধানমন্ত্রী বেনেট'এর কোভিড-১৯ ধরা পরার পর দ্রুত সুস্থ হয়ে ওঠার জন্য শ্রী মোদী শুভেচ্ছা জানিয়েছেন। তিনি ইসরায়েলে সাম্প্রতিক সন্ত্রাস হামলায় প্রাণহানির জন্যও শোক প্রকাশ করেছেন।
উভয় নেতা ইউক্রেনের পরিস্থিতি সহ সাম্প্রতিক ভূ-রাজনৈতিক পরিস্থিতির অগ্রগতি নিয়ে বিস্তারিত আলোচনা করেছেন। তারা চলতি দ্বিপাক্ষিক সহযোগিতার উদ্যোগও নিয়েও পর্যালোচনা করেন।
পূর্ব নির্ধারিত দিনে ভারত সফরে আগত ইসরায়েলের প্রধানমন্ত্রীকে স্বাগত জানাতে আগ্রহী বলেও জানান শ্রী মোদী।
CG/SS
(
স্বাস্থ্যওপরিবারকল্যাণমন্ত্রক
কোভিড ১৯ এর বিষয়ে সর্বশেষ তথ্য
নতুনদিল্লি, ১৫ই সেপ্টেম্বর, ২০২১
দেশজুড়ে টিকাকরণ অভিযানে এ পর্যন্ত ৭৫ কোটি ৮৯লক্ষ টিকা দেওয়া হয়েছে।
গত ২৪ ঘন্টায় নতুন করে সংক্রমিত হয়েছেন ২৭,১৭৬ জন , পরপর চারদিন এই সংখ্যা ৩০হাজারের নীচে।
মোট সংক্রমিতের ১.০৫% এখন চিকিৎসাধীন।
ভারতে চিকিৎসাধীন সংক্রমিতের সংখ্যা বর্তমানে ৩লক্ষ ৫১হাজার ৮৭জন।
বর্তমানে কোভিড মুক্ত হওয়ার হার ৯৭.৬২%।
গত চব্বিশ ঘন্টায় আরোগ্য লাভ করেছেন ৩৮হাজার ১২ জন।
সারা দেশে এ পর্যন্ত মোট সুস্থ হয়েছেন ৩ কোটি ২৫ লক্ষ ২২হাজার ১৭১ জন।
সাপ্তাহিক সংক্রমিতের হার ৮২ দিন ধরে ৩ শতাংশের নিচে রয়েছে, বর্তমানে ২%।
দৈনিক সংক্রমিতের হার গত ১৬ দিন ধরে ৩ শতাংশের কম, আজ এই হার ১.৬৯%।
মোট নমুনা পরীক্ষা হয়েছে ৫৪কোটি ৬০লক্ষ।
CG/CB/
(
মন্ত্রিসভারঅর্থনৈতিকবিষয়সংক্রান্তকমিটি
২০১৯-২০ চিনি মরশুমে চিনি কলগুলির প্রদেয় আখের ন্যায্য ও লাভজনক মূল্য নির্ধারণের বিষয়ে কেন্দ্রীয় মন্ত্রিসভার অনুমোদন
নয়াদিল্লি, ২৪ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অর্থনীতি বিষয়ক ক্যাবিনেট কমিটি আজ ২০১৯-২০ চিনি মরশুমে চিনি কলগুলির প্রদেয় আখের ন্যায্য ও লাভজনক মূল্য নির্ধারণের বিষয়টি অনুমোদন করল।
কৃষি মূল্য নির্ধারণের জন্য নির্দিষ্ট কমিশন তার ২০১৮’র আগস্টের প্রতিবেদনের ভিত্তিতে যে সুপারিশগুলি করেছে, তার ভিত্তিতেই ২০১৯-২০’র চিনি মরশুমের ন্যায্য ও লাভজনক মূল্য স্থির করা হয়। এছাড়াও, অর্থনীতি বিষয়ক ক্যাবিনেট কমিটি ১০ শতাংশের ওপরে প্রত্যেক ০.১ শতাংশ বৃদ্ধির জন্য ক্যুইন্টাল প্রতি ২ টাকা ৭৫ পয়সা প্রিমিয়াম দেওয়ার বিষয়টিও অনুমোদন করেছে। এই অনুমোদনের ফলে আখচাষীরা সঠিক মূল্য পাবেন চিনি কলগুলি থেকে। এটি দেশের সর্বত্র প্রযোজ্য।
প্রসঙ্গত, আখচাষীদের স্বার্থেই ন্যায্য ও লাভজনক মূল্যটি নির্ধারিত হয়, যাতে তাঁরা তাঁদের উৎপাদনের ন্যায্য মূল্য পান। ১৯৬৬ সালের আখ নিয়ন্ত্রণ আইনের সংস্থান মেনেই আখের এফআরপি নির্ধারণের বিষয়টি স্থির করা হয়, যা সারা দেশেই প্রযোজ্য হয়ে থাকে।
CG/SSS/SB
(Visitor Counter : 99
অসামরিকবিমানপরিবহণমন্ত্রক
বিমান চলাচল পুনরায় চালু হওয়ার পর থেকে সর্বোচ্চ সংখ্যক দেশীয় যাত্রী যাতায়াত করেছে
নতুন দিল্লি, ১৩ ফেব্রুয়ারি, ২০২১
কেন্দ্রীয় অসামরিক বিমান পরিবহণ মন্ত্রকের স্বাধীন দায়িত্বপ্রাপ্ত শ্রী হরদীপ সিং পুরী জানিয়েছেন যে, চলতি বছরের ১২ ফেব্রুয়ারি ২,৩৪৯টি বিমানে দেশীয় যাত্রীর যাতায়াতের সংখ্যা বেড়ে ২,৯৭,১০২ হয়েছে। তিনি বলেন, গত বছর ২৫ শে মে অভ্যন্তরীণ বিমান চলাচল পুনরায় চালু হওয়ার পরে যা সর্বোচ্চ।শ্রী পুরী আরও জানান যে,বিমান ভ্রমণের ক্ষেত্রে যাত্রীদের সুরক্ষা, দক্ষতা এবং সময় সাশ্রয়ের ওপর বিশেষ জোর দেওয়াই প্রাক কোভিড স্তরে যাত্রীর সংখ্যা বৃদ্ধি পেয়েছে।
চলতি বছরের ১২ ফেব্রুয়ারি পর্যন্ত মোট উড়ানের সংখ্যা ৪৬৯৭ পৌঁছেছে। এ পর্যন্ত মোট ৫,৯৩,৮১৯ জন যাত্রী বিমানবন্দরে এসেছেন।
কোভিড -১৯ মহামারীর কারণে গত বছর ২৪ মার্চ মধ্যরাত  থেকে দেশীয় বিমান পরিষেবা স্থগিত রাখা হয়। দু'মাস বন্ধ থাকার পর ২৫ মে থেকে এই পরিষেবা পুনরায় শুরু হয়।
প্রধানমন্ত্রীরদপ্তর
ভারতীয় ক্রিকেট খেলোয়াড় চেতেশ্বর পুজারা তাঁর ব্যক্তিগত শততম টেস্ট ম্যাচ খেলার আগে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন
নয়াদিল্লি, ১৪ ফেব্রুয়ারি, ২০২৩
ভারতীয় ক্রিকেট খেলোয়াড় চেতেশ্বর পুজারা তাঁর ব্যক্তিগত শততম টেস্ট ম্যাচ খেলার আগে আজ প্রধানমন্ত্রী শ্রী নরেন্দ্র মোদীর বাসভবনে সস্ত্রীক গিয়ে তাঁর সঙ্গে সাক্ষাৎ করেছেন। শ্রী মোদী চেতেশ্বর পুজারাকে শুভকামনা জানান।
এক ট্যুইটে প্রধানমন্ত্রী বলেন :
“আজ পূজা এবং আপনার সঙ্গে সাক্ষাৎ করে আনন্দিত। আপনার শততম টেস্ট ম্যাচ এবং ভবিষ্যতের জন্য রইল অনেক শুভকামনা।@cheteshwar1”
PG/PM/DM
(
প্রধানমন্ত্রীরদপ্তর
চলতি বছরের তিনদিনব্যাপী যোগ মহোৎসবে সকলকে অংশগ্রহণের আর্জি প্রধানমন্ত্রীর
আর ১০০ দিন পর ২০২৩-এর আন্তর্জাতিক যোগ দিবস
নয়াদিল্লি, ১৩ মার্চ, ২০২৩
প্রধানমন্ত্রী শ্রী নরেন্দ্র মোদী চলতি বছরের তিনদিনব্যাপী যোগ মহোৎসবে সকলকে অংশগ্রহণের আর্জি জানিয়েছেন। আর ১০০ দিন পর ২০২৩-এর আন্তর্জাতিক যোগ দিবস উদযাপিত হবে। নতুন দিল্লির তালকাটোরা স্টেডিয়ামে ১৩ এবং ১৪ মার্চ তিনদিনব্যাপী যোগ মহোৎসব উদযাপিত হবে। ১৫ মার্চ মোরারজি দেশাই ন্যাশনাল ইনস্টিটিউট অফ যোগ-এ এই অনুষ্ঠান উদযাপিত হবে।
আয়ুষ মন্ত্রকের এক ট্যুইট বার্তা সকলের সঙ্গে ভাগ করে নিয়ে প্রধানমন্ত্রী বলেছেন :
“আর ১০০ দিন পর যোগ দিবস উদযাপিত হবে। আপনারা উৎসাহ এবং উদ্দীপনার সঙ্গে এই দিনটি পালন করুন। যদি কেউ তাঁর দৈনন্দিন জীবনযাত্রায় যোগকে অন্তর্ভুক্ত না করেন, তাহলে তাঁকে বলব দ্রুত আপনার জীবনে যোগকে অন্তর্ভুক্ত করুন।”
(PG/CB/DM/
কেন্দ্রীয়মন্ত্রিসভা
হোয়াইট গুডস -এর জন্য উৎপাদন ভিত্তিক উৎসাহ প্রকল্পে কেন্দ্রিয় মন্ত্রিসভার অনুমোদন
নয়াদিল্লী, ৭ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আত্মনির্ভর ভারত অভিযানের জন্য আজ একটি গুরুত্বপূর্ণ সিদ্ধান্ত নিয়েছে। শ্বেত পণ্য বা হোয়াইট গুডস -এর জন্য মন্ত্রিসভা উৎপাদন ভিত্তিক উৎসাহ প্রকল্পে অনুমোদন দিয়েছে। এর জন্য ৬,২৩৮ কোটি টাকার বাজেট বরাদ্দ করা হয়েছে।
বিভিন্ন ক্ষেত্রের সমস্যা দূর করে ভারতকে উৎপাদন ক্ষেত্রে আন্তর্জাতিক স্তরে প্রতিযোগিতায় অংশ নেওয়ার জন্য শক্তিশালী করে তুলে দেশের অর্থনীতির উন্নয়নই উৎপাদন ভিত্তিক উৎসাহদান প্রকল্পের মূল উদ্দেশ্য। এর ফলে দেশে প্রয়োজনীয় পরিবেশ গড়ে উঠবে এবং ভারতকে আন্তর্জাতিক সবরাহ শৃঙ্খলে অংশীদার করা যাবে। এই প্রকল্পের মাধ্যমে আন্তর্জাতিক বিনিয়োগ আকৃষ্ট হবে, প্রচুর কর্মসংস্থান তৈরি হবে এবং বিদেশে রপ্তানী বাড়বে।
ভারতে ৫ বছরে হোয়াইট গুডস উৎপাদন করে তার ক্রমবর্ধমান বিক্রির জন্য এই উৎপাদন ভিত্তিক উৎসাহ প্রকল্পে ৪-৬ শতাংশ ইনসেনটিভ দেওয়া হবে। যেসব সংস্থা শীতাতপ যন্ত্র এবং এলইডি আলো তৈরি করবে তারা দেশেই এগুলির জন্য বিভিন্ন যন্ত্রাংশ উৎপাদন করবে। এই প্রকল্পে সেইসব সংস্থাকেই বাছাই করা হবে যারা তাদের সামগ্রী যথেষ্ট পরিমাণে দেশেই উৎপাদন করবে। বিদেশ থেকে যন্ত্রাংশ নিয়ে এসে এখানে শুধুমাত্র জুড়ে দিলে সংশ্লিষ্ট সংস্থা এই সুযোগের আওতায় আসবে না।
এই প্রকল্পে অন্তর্ভুক্ত হতে হলে সংস্থাগুলিকে বিনিয়োগে করতে হবে। এই বিনিয়োগের পরিমাণ, উৎপাদিত পণ্যের বিক্রি বৃদ্ধি বিবেচনার পরই ইনসেনটিভ দাবি করা যাবে।
কেন্দ্রের অন্য কোনো উৎপাদন ভিত্তিক উৎসাহ প্রকল্পে কোনো সংস্থা সুবিধাপ্রাপক হলে সেই সংস্থা এই প্রকল্পের সুবিধা পাবে না। তবে সংস্থাটি কেন্দ্র বা রাজ্যের অন্য কোনো প্রকল্পের সুবিধা নিতে পারে। দেশের যেকোন অঞ্চলের যেকোন জনগোষ্ঠী এই প্রকল্পের সুবিধা পাবে। প্রকল্পটি থেকে দেশ-বিদেশের বিভিন্ন সংস্থা এবং অতিক্ষুদ্র, ক্ষুদ্র ও মাঝারি সংস্থাগুলি সুবিধা পেতে পারে।
এই প্রকল্পের মাধ্যমে দেশে যেসব শীতাতপ যন্ত্র এবং এলইডি আলো উৎপাদনকারী সংস্থা রয়েছে তারা উপকৃত হবে এবং সংশ্লিষ্ট সংস্থাগুলির আরও বিকাশ ঘটবে। তবে এইসব সংস্থার উৎপাদিত পণ্য দেশের বাজারে এবং বিদেশে বিক্রির জন্য বিআইএস এবং বিইই গুণমান সম্পন্ন হতে হবে। এই প্রকল্পের ফলে দেশে গবেষণা ও উদ্ভাবনে বিনিয়োগ বৃদ্ধি পাবে যার মধ্য দিয়ে প্রযুক্তির মানোন্নয়ন ঘটবে।
উৎপাদন ভিত্তিক উৎপাদন প্রকল্প ৫ বছর ধরে ৭ হাজার ৯২০ কোটি টাকার বিনিয়োগ আনবে। এর মাধ্যমে ১,৬৮০০০ কোটি টাকা পণ্য উৎপাদন হবে। যার মধ্যে ৬৪,৪০০ কোটি টাকার পণ্য উৎপাদিত হবে। এরফলে ৪৯,৩০০ কোটি টাকার প্রত্যক্ষ ও পরোক্ষ রাজস্ব আদায় হবে। এছাড়াও ৪ লক্ষ প্রত্যক্ষ ও পরোক্ষ কর্মসংস্থানের সুযোগ গড়ে উঠবে।
(CG/CB/NS
নির্বাচনকমিশন
ভারতের নির্বাচন কমিশন সুসংহত নির্বাচন প্রক্রিয়ার জন্য দিব্যাঙ্গদের জন্য ক্ষমতায়ণ বিভাগের সঙ্গে আলোচনা করেছে
নয়াদিল্লি, ১৭ আগস্ট, ২০২২
মুখ্য নির্বাচন কমিশনার শ্রী রাজীব কুমার আজ দিব্যাঙ্গদের জন্য ক্ষমতায়ণ বিভাগ  এবং ভারত সরকারের সামাজিক ন্যায় ও মন্ত্রকের সঙ্গে আলোচনা করেছেন। নির্বাচন প্রক্রিয়ায় সকলকে সামিল করতে নির্বাচন কমিশন যে লক্ষ্য নিয়েছে, তার সঙ্গে সাযুজ্য রেখে ডিইপিডাব্লুডি-র তরফে একটি উপস্থাপনা পেশ করা হয়।
বৈঠকে ভোট কেন্দ্রে সকলের, বিশেষত দিব্যাঙ্গদের ব্যবহারোপযোগী শৌচাগার, তাদের উপযোগী সংবেদনশীল টাইলস এবং অস্থায়ী নানা সাজ-সরঞ্জামের মতো পরিকাঠামোর ব্যবস্থা করা সহ বিভিন্ন বিষয়ে আলোচনা হয়। এছাড়া ভোটকর্মীদের প্রশিক্ষণ দেওয়ার বিষয়েও কথা হয়।
মুখ্য নির্বাচন কমিশনার শ্রী রাজীব কুমার দিব্যাঙ্গদের জন্য ভোট ব্যবস্থা সরলীকরণের লক্ষ্যে তাঁর সুদূরপ্রসারী চিন্তাভাবনা আলোচনা করেন। শ্রী কুমার বলেন, ভোট গ্রহণ এলাকাকে দিবাঙ্গ বান্ধব হিসেবে তৈরি করার জন্য নির্বাচন কমিশন ডিইপিডাব্লুডি-র সঙ্গে অংশীদারিত্ব গড়ে তুলবে। দিবাঙ্গদের প্রতি ব্যবহারিক পরিবর্তনের জন্য ভোটকর্মীদের বিশেষ প্রশিক্ষণ দরকার বলেও তিনি মনে করেন। মুখ্য নির্বাচন কমিশনার বলেন, দিবাঙ্গজনেরা সাধারণ মানুষের তুলনায় আরও বেশি সক্ষম। নির্বাচনী প্রক্রিয়া দিবাঙ্গজনেদের ১০০ শতাংশ অন্তর্ভুক্তির নিশ্চিত করতে নির্বাচন কমিশন সব মুখ্য নির্বাচনী আধিকারিদের নির্দেশ দিয়েছে।
বৈঠকে নির্বাচন কমিশনার শ্রী অনুপ চন্দ্র পান্ডে দিবাঙ্গজনেদের ভোট প্রক্রিয়ায় সম্পূর্ণ অংশগ্রহণের জন্য নির্বাচন কমিশন যে উদ্যোগ নিয়েছে তা পুরণ করতে সিএসও এবং সরকারি ও বেসরকারী সংগঠনের মধ্যে অংশীদারিত্ব গড়ে তোলার ওপর জোর দেন।
ডিইপিডাব্লুডি-র সচিব শ্রীমতী অঞ্জলি ভাওরা দিবাঙ্গ আইন ২০১৬ অনুযায়ী দিবাঙ্গ ব্যক্তির অধিকার সম্পর্কে একটি বিস্তারিত উপস্থাপনা কমিশনের সামনে তুলে ধরেন। এতে অভিযোগ জানানোর জন্য সুগম্য ভারত অ্যাপ, দিবাঙ্গ পরিচয়পত্র এবং দিবাঙ্গদের জন্য ক্ষমতায়ন বিভাগের তরফে ফ্ল্যাগশিপ প্রকল্পের বিষয়গুলি তুলে আনা হয়।
বৈঠকে উপস্থিত ছিলেন নির্বাচন কমিশন ও ডিইপিডাব্লুডি-এর পদস্থ আধিকারিকরা। এছাড়াও ভারতীয় সাইন ল্যাঙ্গুয়েজ গবেষণা ও প্রশিক্ষণ কেন্দ্রের প্রতিনিধিরা বৈঠকে যোগ দেন।
PG/PM/NS
(Visitor Counter : 97